mikadabu

mikadabu (從妻居)

taw:ya sa. u tatayna ku mitelungay tu lalabu nu luma’ ku kauzip nu Sakizaya. sisa, mikadabu amin ku tatana tu tataynaan. iza ku tatenga’ay a kungku nu babalaki, ” Iza ku cacay Hup-puay a malakapaay a tatama, tayza Tabungbung(kalangangan nu Taytu atu Kalinku a kuwan). mapatay ciniza sa, takus han ku acawa niza, sausi han ku pusekuay a sunis niza, cacay lasubu enen bataan iza ku cacay kayadah naniza. i taw:ya uzip nu babalaki sa, caay kasikika atu acawa, milakalak mikuli, katukuh i niyazu’ tayza i luma’ nu tawan, pasibana’en niza tu siacawaaytu ciniza tatenga mikadabu, anu sululen nu bakibaki aru’ sa ku tatama i luma’ nu tatayna a mikadabu. hini han sa, yadah ku acawa atu sunis, caay kalecad ku sibana’ nu tatuasan atu Hulan, ’cacay ku saacawan, ’a nizatengan nu Hulam.”

 miwananay 

zuma sa, mikadabu ku tatama i luma’ nu tatayna, itizatu mazu’ ciniza, tayza mikuli i tawan, pabelien amin i tatayna ku paysu,iluma’ sitelung tu kawaw nu luma’. u tatayna ku miwananay tu sakauzip. iza ku kasaselal nu tatama, u misakilang, misaluma’, mikasuy baeketay a kawaw sa, telungen nu tatama, u saki luma’ amin, u tataynatu ku mitelungay. sisa, taw:ya mikadabu amin ku tatama nu Sakizaya.